Rikunarita-ORG/Wikinium huggingface dataset:
# Comportamiento

|  |  |
| --- | --- |
|  | Iste articlo ye en proceso de cambio enta la ortografía oficial de Biquipedia (la *Ortografía de l'aragonés* de l'Academia Aragonesa d'a Luenga). Puez aduyar a completar este proceso revisando l'articlo, fendo-ie los cambios ortograficos necesarios y sacando dimpués ista plantilla. |

O **comportamiento** u **conducta** ye una acción u reacción d'un subchecto debant d'o suyo entorno, o conchunto d'actividaz que fa un animal ta relacionar-se con o medio ambient. Muitos d'os comportamientos son comuns a la mayoría d'individuos d'una especie.

Tradicionalment s'ha dito que os animals son os sers que tienen comportamiento, encara que bels vechetals fan movimientos que pueden estar caracterizatos como "comportamiento". Por extensión, o termin puet aplicar-se a toz os sers vivos.

Un comportamiento puet estar voluntario u no, innato u adquirito por medio d'a socialización. Prencipia con a presencia d'estimulos como por eixemplo cambios a lo suyo arredol, variacions en o medio interno u l'actitut d'os atros sers vivos. Pende de l'acción d'o sistema niervoso y d'o sistema endocrino y cuanto mas complexos son istos, mas variedat de comportamientos presenta a especie en cuestión. As disciplinas cientificas que estudian a conducta son a Etolochía ta os sers vivos en cheneral y, en o caso d'os humans, a Psicolochía.

## Tipos de comportamiento

* Innatos: Son os que se tienen dende o naiximiento y no s'han d'aprender.
* Adquiestos: Son os que reproducen un aprendizache. S'han de practicar dica que un estimulo desencadene siempre a mesma respuesta.

O comportamiento humán se puet veyer condicionato por a chenetica (os instintos sobretot), a educación recibita, a moral u a situación a on que actua. O ser humán chuzga siempre tot comportamiento dende d'un punto d'anvista etico, a diferencia d'atros animals, y por ixo considera as conductas como aceptables u no seguntes as normas d'a suya cultura.
# Ecolochía

|  |  |
| --- | --- |
|  | Iste articlo ye en proceso de cambio enta la ortografía oficial de Biquipedia (la *Ortografía de l'aragonés* de l'Academia Aragonesa d'a Luenga). Puez aduyar a completar este proceso revisando l'articlo, fendo-ie los cambios ortograficos necesarios y sacando dimpués ista plantilla. |

Ecolochía
A **ecolochía** ye a ciencia que estudia as relacions entre os sers vivos y o suyo entorno, tanto con atros sers vivos, como con os aspectos fisicos (clima, orografía, etcetera). Ye una branca d'a biolochía.

O ecosistema ye o conchunto de sers vivos (comunidat ecolochica u biocenosi), o medio fisico an viven (biotopo) y as relacions entre éls.

## Historia

En 1866 Ernst Haeckel introdució lo concepto d'ecolochía, composau d'as palabras griegas *oikoys* (casa, vivienda) y *logos* (ciencia). En un prencipio, Haeckel entendeba por ecolochía la ciencia que estudia as relacions d'os animals con o suyo medio, tanto organico como inorganico. Mas tardi enampló ista definición a lo estudio d'as caracteristicas d'o medio, que tamién incluye o porte de materia y enerchía y a suya transformación por as comunidaz biolochicas.

## Referencias

## Veyer tamién

* Biolochía d'a Conservación.
* Economía Ecolochica.
* Movimiento ecolochista.

## Vinclos externos

* Se veigan as imáchens de Commons sobre **a ecolochía**.
* Ligallo Espanyol de Ecolochía Terrestre
* Ecoblog, o blog d'a ecolochía
* Ecolochistas en Acción
# Adolf Engler

|  |  |
| --- | --- |
|  | Iste articlo ye en proceso de cambio enta la ortografía oficial de Biquipedia (la *Ortografía de l'aragonés* de l'Academia Aragonesa d'a Luenga). Puez aduyar a completar este proceso revisando l'articlo, fendo-ie los cambios ortograficos necesarios y sacando dimpués ista plantilla. |

| Adolf Engler |
| --- |
|  |
| **Información personal** |
| Calendata de naixencia | 25 de marzo de 1844 |
| Puesto de naixencia |  Sagan (Reino de Prusia, hue Żagań en Polonia) |
| Calendata de muerte | 10 d'octubre de 1930 |
| Puesto de muerte |  Berlín (Republica de Weimar, hue Alemanya) |
| Ocupación | Botanico |

**Heinrich Gustav Adolf Engler**, naixito de Sagan (Reino de Prusia, hue Żagań en Polonia) o 25 de marzo de 1844 y muerto en Berlín (Republica de Weimar, hue Alemanya) o 10 d'octubre de 1930, estió un botanico alemán con un important treballo en a taxonomía d'as *Plantae*.

## Vinclos externos

* Se veigan as imáchens de Commons sobre **Adolf Engler**.
# Sinapomorfia

|  |  |
| --- | --- |
|  | Iste articlo ye en proceso de cambio enta la ortografía oficial de Biquipedia (la *Ortografía de l'aragonés* de l'Academia Aragonesa d'a Luenga). Puez aduyar a completar este proceso revisando l'articlo, fendo-ie los cambios ortograficos necesarios y sacando dimpués ista plantilla. |

Detalle de l'halterio d'una *Tipula paludosa*, debaixo d'as alas. L'halterio ye un caracter sinapomorfico d'os dipteros, que dimana evolutivament de o segundo par d'alas que tienen os insectos como plesiomorfia.
Una **sinapomorfia** ye un caracter evolutivo novedoso (apomorfia) que tiene un grupo d'organismos por contraposición a la resta de grupos, que ye exclusivo y definitorio d'ixe grupo, y que en a suya evolución s'ha manteniu (anque i pueda haber habiu modificacions menors) a partir d'un antipasau común que ya lo teneba.

Seguntes os criterios que sigue a disciplina cladistica, nomás as sinapomorfias se pueden considerar como caracters validos pa elaborar a definición d'un taxón d'organismos monofiletico (un clado). Pa os cladistas, o concepto de sinapomorfia se contraposa a lo de simplesiomorfia, y ye a sola expresión valida d'una verdadera homolochía evolutiva. A converchencia evolutiva, por contra, puede producir homoplasias aparents que serán solament superficials (analochías) y que s'ha de refusar como criterio en a clasificación d'os sers vivos.

## Se veiga tamién

* Paralelismo evolutivo.
* Cladistica.
* Plesiomorfia.
	+ Simplesiomorfia.
* Diverchencia evolutiva.
# Dinastía Song

|  |
| --- |
|  **Song宋*  |
|

|  |  |  |
| --- | --- | --- |
| ←  ←  ←  ←  ←  |  **960 — 1279**  |  →
 |

 |
| Situación de Dinastía Song |
| **Capital** | Bianjing y posteriorment Lin'nan |
| **Idioma oficial** | Chinés |
| **Relichión** | Budismo, shenismo, taoísmo, confucianismo, maniqueísmo, jǐngjiào. |
| **Gubierno** | Monarquía |
|  • Formación | 960 |
|  • Desaparición | 1279 |

A *Dinastía Song* estió una dinastía gobernante en China mientres os anyos 960 y 1279, que succedió a o periodo d'as Cinco Dinastías y os Diez Reinos y estió succedida per a Dinastía Yuan.

O suyo periodo de gubierno puede dividir-se en dos periodos la d'o gubierno d'os Song d'o Norte y os Song d'o Sud. Estes zaguers reforzoron considerablement a suya fuerza naval, a fin de desfender as suyas auguas y buegas y levaron a cabo misions marítimas en l'extranchero.

Tamién cal destacar que estió o primer gubierno en a historia mundial que usó papel moneda, y o primer gubierno chino en establir una armada permanent. Esta dinastía tamién veyió lo primer uso conoixiu d'a polvora, asinas como o primer discernimiento d'o norte verdadero usando a bruixula.

## Vinclos externos

* Se veigan as imáchens de Commons sobre **a Dinastía Song**.
# Antiga Grecia

L'Antiga Grecia, 550 aC..
L'**Antiga Grecia**, a **Grecia Clasica** u a **Civilización Helenica** son os nombres con que se conoixe o periodo d'a historia griega, mientres un milenio, dica la muerte d'Aleixandre lo Gran, escaicimiento que marcarba lo comencipio d'o periodo helenistico. L'Antiga Grecia ye considerada por os historiadors como l'alacet d'a cultura occidental. A cultura griega tenió una poderosa influyencia en l'Imperio Romano, y en cheneral sobre toda la cultura occidental, sobre la cual ha influyiu y continua influyindo, sobretot en a luenga, a politica, os sistemas educativos, a filosofía, a ciencia, l'arte y l'arquitectura d'o mundo moderno, estimulando lo Renaiximiento d'a Europa Occidental y mientres o neoclasicismo en os sieglos XVIII y XIX en Europa y America.

L'Antiga Grecia u Helada ye un termin emplegau ta referir-se a lo mundo de parla griega de l'antigüidat. Se refiere no nomás que a la peninsula cheografica d'a Grecia moderna, so que tamién a todas as arias d'a cultura griega que fuoron colonizadas por os griegos:

Chipre y as islas d'a mar Echea, a costa d'Anatolia, Sicilia y lo sud d'Italia (rechión conoixida allora como a Magna Grecia), antimás de diversos asentamientos y colonias d'os actuals estaus d'Albania, Bulgaria, Echipto, o sud de Francia, Libia, a costa mediterrania d'a Peninsula Iberica y Ucraína (a peninsula de Crimea). Tamién se bi incluyen os territorios de l'anterior Imperio Persa Aquemenida dimpués d'as conquistas d'Aleixandre lo Gran.

## Se veiga tamién

* Arte griego:
	+ Arquitectura griega clasica.
	+ Escultura griega.
	+ Ceramica griega.
	+ Poesia griega.
* Mitolochía griega.
* Filosofía griega.
* Grecia moderna.
* Griegos.
* Chuegos Olimpicos de l'Antigüedat.
# Invertebrata

|  |  |
| --- | --- |
|  | Iste articlo ye en proceso de cambio enta la ortografía oficial de Biquipedia (la *Ortografía de l'aragonés* de l'Academia Aragonesa d'a Luenga). Puez aduyar a completar este proceso revisando l'articlo, fendo-ie los cambios ortograficos necesarios y sacando dimpués ista plantilla. |

insecto.
molusco.
Se denomina **invertebraus** (en latín **invertebrata**) a toz os animals d'o reino Animalia que no tienen columna vertebral u notocorda, y esqueleto interno articulau. O termin ye aplicable a o 95 % de totas as especies animals.

Los pulpos son los invertebraus mas intelichents y seguntes una nueva investigación d'a Universidat de Santo Francisco, podrían sentir la dolor emocional de traza semellant a los mamifers. Este estudio constituye la primera preba d'este comportamiento en un invertebrau.

## Características

Os invertebraus gosan tener istas caracteristicas:

* Son animals de chicota grandaria.
* No tienen esqueleto interno articulau (osio u cartilachinoso). Beluns sí que en tienen, como os artropodos, pero se tracta d'un esqueleto externo dito exosqueleto.
* Muitos tienen cascas u cubiertas de bella substancia dura.

## Cualques filos y eixemplos

* **Artropodos**: aracnidos, insectos, miriapodos, crustacios.
* **Moluscos**: musclos, calamars, pulpos, caragols.
* **Poriferos**: esponchas.
* **Cnidarios**: medusas, corals, polipos.
* **Equinodermos**: estrelas de mar y erizos de mar.
* **Platelmintos**: cucos plans (muitos son parasitos).
* **Nematodos**: cucos cilindricos, bichiellos.
* **Anelidos**: lombrices de tierra, sangoneras.

## Macroinvertebraus

En ecolochía acuatica, o termin **macroinvertebrau** s'emplega tradicionalment pa referir-se a os invertebraus d'augua dolza, incluindo os insectos (sobre tot larvas y nimfas), crustacios, anelidos, moluscos (caragols acuaticos y bivalvos) y planarias (platelmintos) que habitan en ríos y lagos, etcetera.

## Referencias
# Selachii

*«Tiburón» reendreza enta iste articlo. Pa veyer l'auto de Citroën que popularment s'ha clamau «Tiburón», se veiga Citroën DS.*

|  **Selachii**  |
| --- |
| Diferents selacios |
| **Denominacions populars** |
| *selacios* |
| **Clasificación cientifica** |
| Dominio: | Eukaryota |
| Reino: | Animalia |
| Filo: | Chordata |
| Clase: | Chondrichthyes |
| **Órdens** |
| Órdens de Selachii:
* Galeomorphi
	+ Carcharhiniformes
	+ Heterodontiformes
	+ Orectolobiformes
	+ Lamniformes
	+ Synechodontiformes†
* Squalomorphi
	+ Hexanchiformes
	+ Squaliformes
	+ Protospinaciformes†
	+ Echinorhiniformes
	+ Squatiniformes
	+ Pristiophoriformes
 |

Os **selacios** (nombre cientifico **Selachii**) son una división d'a clase Chondrichthyes (peixes cartilachinosos), conoixitos popularment como **tiburons** u **escualos**. Son os elasmobranquios que conservan a morfolochía hidrodinamica, ye dicir, fusiforme. As aberturas branquials, que son 5 a 7 pars se situan lateralment y as aletas peitorals no son guaire ixamplatas porque a traza de nadar d'os pleurotrematos ye con ondulacions d'o cuerpo y coda. A coda ye heterocerca. A boca ye ventral. Bellas especies son superpredadors en o medio marín con gran mida, belatras son especies chicotas. Son unas 280 especies y 80 cheneros agrupatos en 20 familias y 7 órdens.

Ye un rasgo caracteristico a presencia de radios branquials ceratohial y hiomandibular que presentan una hemibranquia hioidea con función endocrina.

Tamién ye caracteristico y diferent d'as mantas u rayas ye que l'elemento basal mes anterior de l'aleta peitoral, dito propterichio, no s'une a lo cranio. Tampoco son unitas dorsalment as dos cinturas escapulars.

## Referencias

## Vinclos externos

* Se veigan as imáchens de Commons sobre **Selachimorpha**.
* Wikispecies tiene un articlo sobre Selachii.
# Edat Meya

|  |  |
| --- | --- |
|  | Iste articlo ye en proceso de cambio enta la ortografía oficial de Biquipedia (la *Ortografía de l'aragonés* de l'Academia Aragonesa d'a Luenga). Puez aduyar a completar este proceso revisando l'articlo, fendo-ie los cambios ortograficos necesarios y sacando dimpués ista plantilla. |

Europa en 1328.

A **Edat Meya** ye o periodo historico intermedio entre a Edat Antiga y a Edat Moderna. Se gosa considerar que a Edat Meya dura dende a cayita de l'Imperio Romano l'anyo 476 dica o sieglo XV. As dos calendatas de referencia ta situar a fin d'ista edat son o descubrimiento d'America l'anyo 1492 u a cayita de l'Imperio Romano d'Orient, en 1453. O nombre fue dato por os hombres d'o Renaiximiento como termin despectivo, porque yera a epoca fosca entre os dos intes de mayor esplendor cultural. Sindembargo, a historiografía mas actual diz que no habió un cambio brusco dende a Edat Antiga sino un cambio gradual; se charra asinas de l'Antigüidat tardana ta referir-se a os sieglos III-VIII.

O sistema economico y politico d'allora yera o feudalismo y a estructura d'a población piramidal, con os nobles y os clerigos mandando sobre os vasallos. Destaca o teocentrismo dominant, os centros relichiosos yeran tamién focos de cultura y riqueza. A luenga de cultura y d'entrecambeo yera o latín.

Europa yera divita en reinos de mugas cambiants y chicoz ducatos, condatos y atras divisions baixo o poder de nobles que gobernaban de traza absolutista sobre o suyo territorio y os suyos habitants.

En arte, destacan dos movimientos: o romanico (mientres l'alta Edat Meya) y o gotico (mientres a baixa Edat Meya). En a economía, basata en o entrecambeo y o treballo agricola, ye important esmentar os gremios, as primeras asociacions profesionals.

## Bibliografía

* (es) *Aragón en la Edad Media*. Universidat de Zaragoza, Facultad de Filosofia y Letras, Departamento de Historia Medieval, Ciencias y Técnicas Historiográficas y Estudios Árabes e Islámicos. Zaragoza, 1977.

## Se veiga tamién

* Alta Edat Meya.
* Baixa Edat Meya.
* Arte gotico.
* Arte romanico.

## Vinclos externos

* Se veigan as imáchens de Commons sobre **Edat Meya**.
# Sant Tomás d'Aquino

|  |  |
| --- | --- |
|  | Iste articlo ye en proceso de cambio enta la ortografía oficial de Biquipedia (la *Ortografía de l'aragonés* de l'Academia Aragonesa d'a Luenga). Puez aduyar a completar este proceso revisando l'articlo, fendo-ie los cambios ortograficos necesarios y sacando dimpués ista plantilla. |

| **Sant Tomás d'Aquino** |
| --- |
|  |
| **Información personal** |
| **Nombre** | Sant Tomás d'Aquino |
| **Apodo:** | *{{{apodo}}}* |
| **Naiximiento** | 1225  Rocaseca, Nápols |
| **Muerte** | 7 de marzo de 1274  Fossanova |
| **Información relichiosa** |
| **Festividat** | 28 de chinero |
| **Venerau en** | Ilesia Catolica |
| **Simbolochía** |  |
| **Patronache** | Centros d'educación catolicos |
| **Centro de pelegrinache** | {{{puesto pelegrinache}}} |
| **Ordens** | Orden d'os Pedricadors |
| **Beatificación** | {{{beatificación}}} |
| **Canonización** | 18 de chulio de 1323 por Chuan XXIII en Avinyón. |
| **Qüestions** | {{{qüestions}}} |

Sant **Tomás d'Aquino**,(en italiano *Tommaso d'Aquino*) (Rocaseca, Nápols, 1225 - † Fossanova, 7 de marzo de 1274) estió un filosofo y teologo medieval d'a Orden d'os Pedricadors, canonizato en 1323 por o papa Chuan XXIII en Avinyón, a suya festividat se celebra o 28 de chinero, tamién fue declarato Doctor d'a Ilesia en 1567 y Patrón d'as Universidaz y Centros d'estudio catolicos en 1880.

Considerato o maximo representant d'a tradición escolastica, estió tamién o primer propositor clasico d'a teolochía natural y pai d'a *Escuela Tomista* de filosofía. O suyo treballo mas conoixito ye a *Summa Theologica*, tractau en o cual postula Cinco Vías ta contrimostrar a existencia de Dios.

## Vinclos externs

* Se veigan as imáchens de Commons sobre **Tomás d'Aquino**.
# Alcorán

L'Alcorán, fue recitato por l'arcánchel Chibril a Mahoma.
L'**Alcorán** (en arabe القرآن *[al-qurʼān]*, literalment "a recitación"; tamién dito **Al Qur'ān Al Karīm** u **o noble Alcorán**; y de forma transliterata, **AlQuran**, **AlKoran**) ye o libro sagrato de l'Islam, que ta os musulmans contién a palabra de Dios (*Allāh*, الله), revelata ta Mahoma (*Muhammad*, محمد), qui recibió istas revelacions por meyo de l'arcánchel Gabriel (*Chibrail* u *Chibril*, جبريل).

## Suras de l'Alcorán

Ye dividito en 114 suras, que son cadagún d'os capítols de l'Alcorán.

## Mencions en fuents aragonesas

En os textos medievals s'escribe *alcorán*, y lo podemos veyer en cartas de población adrezadas a habitadors musulmans, como por eixemplo en la d'Alfandaguella:

Perdonámosles toda errada que haian feyta en la guerra atagora. / E lixámoslos en la suya Çunna, en la suya Xara y en sus matrimonios; y abeçar sus fillos en su **Alcorám**; y que haien erençia nos a otros en muert.
Tamién podemos veyer-lo en a literatura aragonesa medieval, por eixemplo en a traducción aragonesa d'o "*Libro d'as Marabillas d'o Mundo*":

Et mucho vino que los xp(ist)ianos fazen fazer Car los moros no(n) labra(n) puint de viynnas Car eillos no beue(n) puint de vino por que el libro de lur ley que mahomet les dio que eillos clamassen **alkoran** & aqueill otro que claman melhaf / Et en otro lengoage lo claman harme lis deffiende a beuer vino Car en aqueill libro mahomet maldixo el vino / & todos aqueillos que ende veurian et [^to]dos aqueillos qui lo venden
## Vinclos externos

* (ar) Al-Quran L'Alcorán online.
* (en) Quran Word by Word // QuranAcademy.org
# Renaiximiento

|  |  |
| --- | --- |
|  | Iste articlo ye en proceso de cambio enta la ortografía oficial de Biquipedia (la *Ortografía de l'aragonés* de l'Academia Aragonesa d'a Luenga). Puez aduyar a completar este proceso revisando l'articlo, fendo-ie los cambios ortograficos necesarios y sacando dimpués ista plantilla. |

L'hombre de *Vitruvio*, estudio d'as midas humanas, de Leonardo da Vinci.
**Renaiximiento** ye o nombre dato a l'amplo movimiento a on se revilcó a cultura clasica y que se produció en Europa occidental en os sieglos XV y XVI. Os suyos prencipals exponents se troban en o campo d'as artes anque tamién tenió prou importancia en a literatura y as ciencias, tanto naturals como humanas.

O nombre *Renaiximiento* s'emplegó porque iste *tornó a prener os elementos d'a cultura clasica*. O termin procede d'a obra de Giorgio Vasari *Vidas de pintors, escultors y arquitectos famosos*, publicata en 1570, pero dica o sieglo XIX iste concepto no tien una ampla interpretación historico-artistica.

Manimenos, Vasari heba formulato una idea determinant, o nuevo naiximiento de l'arte antigo griego y romano, que presuposaba una marcata consciencia historica individual, fenomeno nuevo de raso en l'actitut espiritual de l'artista.

## Artistas relevants d'o Renaixemento

 Detalle d'a Capiella Sixtina de Michelangelo Buonarroti.
* Fra Angelico.
* Giotto.
* Masaccio.
* Hieronymus Bosch.
* Pieter Brueghel o Viello.
* Pieter Brueghel o Choven.
* Jan Brueghel o Viello.
* Jan Brueghel o Choven.
* Filippo Brunelleschi.
* Donatello.
* Sandro Botticelli.
* Albrecht Dürer.
* Michelangelo.
* Rafael.
* Leonardo da Vinci.
* Jan van Eyck.
* Roger van der Weyden.
* Palestrina, compositor y musico italiano.
* Tomás Luis de Victoria, compositor y musico castellano.
* Ginés Pérez de la Parra, compositor y musico valenciano.
* O Greco, arquitecto y pintor griego.

## Bibliografía

* Pierluigi De Vecchi ed Elda Cerchiari, *I tempi dell'arte*, volume 2, Bompiani, Milán 1999. ISBN 88-451-7212-0.
* Vincent Cronin, *The Florentine Renaissance*, Londres, Collins, 1967 ISBN 0-00-211262-0 ; *The Flowering of the Renaissance*, Londres, Collins, 1969, ISBN 0-7126-9884-1 ; *The Renaissance*, Collins, Londres, 1992 ISBN 0-00-215411-0.
* Collectif, *L'Europe de la Renaissance 1470-1560*, edicions Du Temps, 2002, *Collection Questions d'histoire* ISBN 2-84274-200-1.
* Philippe Morel, *L'art de la Renaissance, entre science et magie*, PU Rennes, 2005 ISBN 2-7535-0196-3.
* Gérard Legrand, *Renaissance Art*, edicions Chambers Harrap Publishers Ltd., 2005, Collection Comprendre, Format : Broché - edicions anglais ISBN 0-550-10121-7.
* Sophie Bajard, Claude Mignot, Daniel Rabreau, *Histoire de l'art Flammarion. Temps modernes : XVe-XVIIIe siècles*, Flammarion, 1996, Collection Histoire de l'Art ISBN 2-08-011602-9.
* Daniel Arasse, Andreas Tönnesmann, *La Renaissance maniériste*, Gallimard, 1997, Collection L'univers des formes ISBN 2-07-011278-0.

## Vinclos externos

* Se veigan as imáchens de Commons sobre **Renaiximiento**.
* Sociedat d'estudios d'o renaiximiento.
# Ilustración

|  |  |
| --- | --- |
|  | Iste articlo ye en proceso de cambio enta la ortografía oficial de Biquipedia (la *Ortografía de l'aragonés* de l'Academia Aragonesa d'a Luenga). Puez aduyar a completar este proceso revisando l'articlo, fendo-ie los cambios ortograficos necesarios y sacando dimpués ista plantilla. |

Denis Diderot, fundador d'a Enciclopedia Francesa.
Se conoix con o nombre de **Ilustración** a una corrient filosofica, politica y social, que apareixió en Francia, o Reino Uniu y Alemanya y que dimpués s'estendilló ta atras partis d'Occident mientres o sieglo XVIII, dito *Sieglo d'as Luces*.

Abraca dende o Racionalismo y o Empirismo d'o sieglo XVII dica la Revolución Industrial d'o sieglo XVIII, a Revolución Francesa y o Liberalismo. A expresión estetica d'iste movimiento intelectual se diz Neoclasicismo. Ye un movimiento cultural que tenió una gran influencia en os aspectos economico, politico y social.

## Biblografía

* (es) Martínez Ruiz, Enrique; de Pazzis Pi Corrales, Magdalena. *Ilustración, ciencia y técnica en el siglo XVIII español*, 406 pachinas. Valencia: Universidat de Valencia/MuVIM, 2008. ISBN 978-84-370-7150-3.

## Vinclos externos

* Se veigan as imáchens de Commons sobre **Ilustración**.
# Cladograma

|  |  |
| --- | --- |
|  | Iste articlo ye en proceso de cambio enta la ortografía oficial de Biquipedia (la *Ortografía de l'aragonés* de l'Academia Aragonesa d'a Luenga). Puez aduyar a completar este proceso revisando l'articlo, fendo-ie los cambios ortograficos necesarios y sacando dimpués ista plantilla. |

Eixemplo de cladograma d'os tiburons.
Un **cladograma** ye un diagrama ramificato que s'emplega en cladistica pa esquematizar as relacions de filochenia, u historia evolutiva, d'un grupo de taxons terminals.

O cladograma une os taxons por a suya ascendencia común, deducita por sinapomorfias u caracters derivatos compartitos, mientres que en os filogramas puet obviar-se os caracters comuns y se centra solament en a filochenia. Cada brazo u rama d'un cladograma, como incluye l'antipasato común probable d'os organismos que i son representatos, ye en realidat un clado.

Se diz que os cladogramas rancan de suposicions previas sobre a historia evolutiva d'o grupo d'organismos, tracta cada nodo y cada rama mesmo que si estás una sola especie (sin parar cuenta de quántos cambios evolutivos escayón pa que amaneixese ixe linache), y presenta una ramificación dicotomica, lo que s'asimilaría a que cada organismo ancestral s'ha puesto transformar en dos y solo dos especies derivatas sin conservar-se la orichinal. Tamién asume o cladograma que ye imposible l'anastomosi de dos brancas.

## Referencias

## Se veiga tamién

* Clado.
* Cladistica.
* Árbol filochenetico.
* Dendrograma.